
Stancológép átállási idejének csökkentése lean módszerekkel, avagy SMED bevezetése a nyomdaiparban

Kulcsszavak: Lean; SMED; FMEA; Folyamatfejlesztés
A „Stancológép átállási idejének csökkentése Lean módszerekkel, avagy SMED bevezetése
a nyomdaiparban” című dolgozatom alapjául egy magyarországi csomagoló- és nyomdaipari
vállalatnál eltöltött időszakom alatti kutatómunkám szolgált.
Dolgozatomban elsődlegesen azt szerettem volna bebizonyítani, hogy komolyabb automatizálás, gépberuházás nélkül, csak és kizárólag az átállási folyamat felülvizsgálásával, a munkafeladatok újraosztásával és a teendők racionalizálásával is el lehet érni megtakarítást.
Kutatásomhoz először meg kellett ismerkednem a gyorsátállás, Lean szótárakban SMED
folyamatlépéseivel és gyakorlati megvalósítás példáival, a gyárban ismeretes folyamatokkal
és berendezésekkel.
Tanulmányomban bemutatom a vizsgált stancológép kiválasztásának alapját, valamint a
géphez tartozó átállás jelenállapotát, valamint ismertetem az átállás alatt felmerült észrevételeket és azok okait.
A jelenállapotból kiindulva a megfigyelések alapján meghatározásra kerülnek olyan változást elősegítő megoldások, amiket céges workshopok alkalmával a megfelelő irány kijelölése után megvalósíthatóság és eredményesség függvényében ellenintézkedés gyanánt megvalósítunk.
Kitértem az eset kapcsán az ellenintézkedések gyakorlati bevezetésére is, amelyek különböző verzióik által, a dolgozók bevonása segítségével hozzájárultak a gyorsátállás elősegítéséhez
Ezek után már csak a megtérülési vizsgálatok következtek, amely során összevetettem a ráfordítás és megtérülés szempontját és levontam a következményeket.



